FI Euroopan unionin virallinen lehti C 153/16

Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001 nojalla myönnetystä valtiontuesta

(2005/C 153/07)

(ETA:n kannalta merkityksellinen teksti)

Tuen numero: XS 21/02

Jäsenvaltio: Italia

Alue: Veneto

Tukiohjelman nimike: Investointien tukeminen organisatoristen ja liiketoiminnallisten innovaatioiden aloilla

Oikeusperusta:

— Legge 27.10.1994, n. 598, art.11

— Decreto legislativo 31.03.98, n. 123

— Legge 23.12.1999, n. 488, art.54 comma 3

— Decreto legislativo 31.3.98, n.112, art.19

— Delibera di Giunta della Regione Veneto del 31.12.02, n. 3971 e relative schede allegate

Tukiohjelman arvioidut vuosikustannukset: (miljoonaa euroa)

Tuen enimmäisintensiteetti: Tuki-intensiteetti ei saa ylittää hyväksyttyjä enimmäisintensiteettejä.

Tukitoimien intensiteetit BAE:na, jos viitekorko on 5 prosenttia

7,1 prosenttia BAE EY:n perustamissopimuksen 87 artiklan 3 kohdan c alakohdan poikkeuksen soveltamisalueilla toimivien pk-yritysten osalta

5,7 prosenttia BAE muilla alueilla toimivien pienyritysten osalta

2,8 prosenttia BAE muilla alueilla toimivien keskisuurten yritysten osalta.

Korkotuki lasketaan tasasuuruisiin lyhennyksiin perustuvan lainan lyhentämisohjelman pohjalta.

Täytäntöönpanopäivä:

Tukiohjelman kesto: Tukiohjelma päättyy 31.12.2006

Tuen tarkoitus: Tukea teknologian kehittämistä ja levittämistä pk-yrityksissä rahoittamalla investointeja organisatorisiin ja liiketoiminnallisiin investointeihin.

Ala/Alat, joita tuki koskee: Tuki on tarkoitettu pk-yrityksille, jotka toimivat seuraavilla aloilla:

kaivostoiminta

tehdasteollisuus

sähköenergian tuotanto ja jakelu

rakennusala

tietotekniikka ja siihen liittyvä toiminta

kiinteiden jätteiden, jätevesien ja vastaavien käsittely

Tuen myöntävän viranomaisen nimi ja osoite:

Regione Veneto Direzione Industria Corso del Popolo, 14 30172 Mestre (VE)

Tuen numero: XS 35/03

Jäsenvaltio: Yhdistynyt kuningaskunta

Alue: Gwyneddin kreivikunta, Wales

Tukiohjelman nimike: Gwynedd Business Development Package

Oikeusperusta: Section 2 (1) of the Local Governmnet Act 2000

Tukiohjelman arvioidut vuosikustannukset: 2003 — 384 870 Englannin puntaa

2004 — 532 870 Englannin puntaa

2005 — 545 260 Englannin puntaa

Rahoituksella tuetaan vuosittain enintään 203:a pk-yritystä, jotka täyttävät pk-yrityksiä koskevan ryhmäpoikkeuksen liitteessä 1 olevan määritelmän.

Tuen enimmäisintensiteetti: Tuen enimmäisintensiteetti on 50 %. Useimpien hakemusten osalta enimmäisavustus on 5 000 Englannin puntaa, vaikka poikkeustapauksissa jopa 50 000 punnan avustuksia voidaan harkita, jos avustusta ei saada muista lähteistä.

Avustusta myönnetään investointikuluihin (87 artiklan 3 kohdan a alakohta — 35 % + 15 %). Poikkeuksena on liiketoiminnan suunnittelu ja markkinointi, jonka osalta konsultointikustannukset voidaan ottaa huomioon.

Täytäntöönpanopäivä:

Tukiohjelman kesto: Marraskuuhun 2005 asti

Tuen tarkoitus: Tuen tarkoituksena on parantaa pk-yritysten kilpailukykyä ja työpaikkojen luomismahdollisuuksia Gwyneddissä (87 artiklan 3 kohdan a alakohdan mukainen alue) kehittämällä uusia tuotteita ja parantamalla liiketoimintaprosesseja. Tavoitteisiin päästään konsultointituella ja pääomainvestoinneilla. Ohjelman tavoitteena on tukea 160:ta nykyistä pk-yritystä ja auttaa luomaan 63 uutta pk-yritystä. Näin luodaan 200 uutta työpaikkaa ja säilytetään 256 nykyistä työpaikkaa.

Kaikki muut alat paitsi: Kivihiilen louhinta:

Teräs

Laivanrakennus

Keinokuidut, tekstiilit & vaatetus

Moottoriajoneuvot

Maatalous

Elintarvikkeiden jalostus

Vähittäismyynti

Vanhainkodit ja hoitokodit

Tuen myöntävän viranomaisen nimi ja osoite:

Colin Morris Planning and Economic Development Department Gwynedd Council Council Offices CAERNARFON Gwynedd LL55 1SH

Tuen numero: XS 51/03

Jäsenvaltio: Belgia

Alue: Flanderi

Tukiohjelman nimike: Konsulttipalvelusekit ('Adviescheques) — Flanderin pk-yrityksille tarkoitettujen ulkoisten konsulttipalvelujen tukiohjelma.

Oikeusperusta: Besluit van de Vlaamse regering van 14 februari 2003 betreffende de adviescheques. Dit besluit valt onder het toepassingsgebied van de Verordening (EG) nr. 70/2001 van de Commissie van 12 januari 2001 betreffende de toepassing van artikel 87 en 88 van het EG-Verdrag op staatssteun voor kleine en middelgrote ondernemingen, en eventuele latere wijzigingen van deze verordening.

Tukiohjelman arvioidut vuosikustannukset: Konsulttipalvelusekkejä koskevaan toimenpiteeseen varattiin kaikilla tukikelpoisilla aloilla yhteensä 5 miljoonaa euroa talousarviovuotta kohti.

Tuen enimmäisintensiteetti: Tuen enimmäisintensiteetti pk-yritysten osalta on 50 % konsulttipalvelusekkien kokonaismäärästä.

Pk-yritykset voivat käytettävissä olevien määrärahojen puitteissa varata kalenterivuosittain enintään 820 konsulttipalvelusekkiä, joiden nimellisarvo on 30 euroa sekkiä kohti (yhteismäärä on siten enintään 24 600 euroa).

Täytäntöönpanopäivä:

Tukiohjelman kesto: Tukiohjelma on ensimmäisessä vaiheessa voimassa kolme vuotta, minkä jälkeen sitä arvioidaan uudelleen. Tämän jälkeen ministeriö voi päättää ohjelman jatkamisesta, sen mukauttamisesta tai lakkauttamisesta, mihin vaikuttavat ohjelman tehokkuus, poliittiset painotukset ja taloudellinen liikkumavara.

Tuen tarkoitus: Ohjelman tarkoituksena on tukea kohtuuhintaisten ja laadukkaiden ulkoisten konsulttipalvelujen tarjontaa pk-yrityksille. Nämä yritykset suhtautuvat käytännössä usein varauksellisesti ulkoisen konsulttiavun pyytämiseen, koska ne mm. pitävät sen kustannuksia liian korkeina tai katsovat, ettei se vastaa niiden tarpeita. Eräissä tapauksissa yritykset eivät ole selvillä tällaisen ulkoisen asiantuntija-avun olemassaolosta.

Riippumaton neuvonta- ja konsulttipalvelujen lautakunta myöntää laatutodistuksia, joiden tarkoituksena on varmistaa yrityksille tarjotun neuvonnan laadukkuus. Flanderin hallinto hyväksyy sellaiset konsulttipalvelujen tarjoajat, joille on myönnetty tällainen laatutodistus. Luettelo hyväksytyistä konsulttipalvelujen tarjoajista on Flanderin hallinnon verkkosivustolla. Yritykset päättävät itse, mitä konsulttipalvelun tarjoajaa ne haluavat käyttää.

Yritykset voivat varata konsulttipalvelusekkejä Flanderin hallinnolta. Sekin arvo on 30 euroa. Yritys maksaa tästä summasta puolet ja Flanderin hallitus toisen puoliskon. Yksittäinen yritys saa ostaa kalenterivuosittain 820 sekkiä, jotka ovat voimassa 14 kuukautta myöntämispäivästä. Koska kysymys on sähköisestä viranomaispalvelusta (eGovernment-toimi), sekkejä voidaan tilata ainoastaan Internetin välityksellä.

Alat, joita tuki koskee: Tukiohjelma kuuluu Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001 soveltamisalaan.

Tuen myöntävän viranomaisen nimi ja osoite:

Ministerie van de Vlaamse Gemeenschap Afdeling Economisch Ondersteuningsbeleid Cel Adviescheques Markiesstraat 1 B-1000 Brussel

Tuen numero: XS 64/01

Jäsenvaltio: Italia

Alue: Piemonte

Tukiohjelman nimike tai yksittäistä tukea saaneen yrityksen nimi: Piemonten alueen yhtenäinen ohjelma-asiakirja kaudelle 2000–2006 — Toimenpide 2.2 Rahoitus- ja konsultointijärjestelmät yritysten kehittämistä ja perustamista varten — Linja 2.2.b Pääomalainojen muodossa toteutettavat rahoitussuunnittelupalvelutoimet.

Oikeusperusta:

a) Atto deliberativo della Giunta Regionale n. 12-3626 del 31 luglio 2001 Reg. 1260. Ob. 2. DOCUP Regione Piemonte, periodo di programmazione 2000/2006. Approvazione progetti di aiuto in esenzione ai sensi del Reg. Ce 70/2001 — Allegato 4 — 2.2.b Interventi di ingegneria finanziaria tramite prestiti partecipativi.

b) Determina Dirigenziale n. 149 dell'8 ottobre 2002 in Bollettino Ufficiale della Regione Piemonte n. 42 del 17 ottobre 2002, p. 59 e ss.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Määrät perustuvat linjan 2.2.b ”Pääomalainojen muodossa toteutettavat rahoitussuunnittelupalvelutoimet” mukaiseen tukiohjelmaan ja käsittävät tavoitteen 2 ja phasing out -tuen mukaiset määrärahat.

Tuen enimmäisintensiteetti: Aineelliset ja aineettomat investoinnit:

7,5 % BAE keskisuurten yritysten osalta;

15 % BAE pienten yritysten osalta.

Perustamissopimuksen 87 artiklan 3 kohdan c alakohdan mukaisia alueita koskevia korotuksia ei sovelleta.

Täytäntöönpanopäivä: 18. marraskuuta 2002.

Tukiohjelman kesto tai yksittäisen tuen kesto: 30. kesäkuuta 2007 asti.

Tuen tarkoitus: Investointien tukeminen.

Kyseisellä ohjelmalla on tarkoitus tukea Piemonten alueen yhtenäisen ohjelma-asiakirjan 2000—2006 (akseli 2 — Järjestelmän määrittely ja tukeminen, Toimenpide 2.2 — Rahoitus- ja konsultointijärjestelmät yritysten kehittämistä ja perustamista varten — Linja b) mukaisesti pk-yritysten pääomarakennetta niiden tuotantoinvestointien tukemiseksi sekä edistää yritysten vahvistamista ja perustamista koskevaa tavoitetta. Tukiohjelma edistää merkittävällä tavalla talouden ja tuotannon vakauttamista ja tukee siten työllisyyden säilyttämistä ja kehittämistä.

Ala/alat, joita tuki koskee: Kaikki alat.

Kaikki palvelut.

Huomautuksia

Ohjelmasta hyötyvät Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001 liitteessä I (EYVL L 10, 13.1.2001) määritellyt pienet ja keskisuuret yritykset, jotka toimivat tehdasteollisuuden, rakennustoiminnan, käsiteollisuuden, matkailun tai palveluiden alalla ja sijaitsevat tavoitteen 2 mukaisella Phasing-out-alueella ja/tai 87 artiklan 3 kohdan c alakohdan mukaisella alueella (näille alueille säädettyjä korotuksia ei kuitenkaan myönnetä).

Tarkoituksena on muodostaa käyttöpääoma, josta myönnetään pääomalainoja taloudellisesti terveille ja vankat kehitysnäkymät omaaville pk-yrityksille, joiden osakkaat ovat vapauttaneet käyttöön (mutta eivät maksaneet) vähintään 50 000 euron ja enintään 1 000 000 euron osakepääoman korotuksen.

Tuki-intensiteetti ei missään tapauksessa saa olla keskisuurten yritysten osalta enempää kuin 7,5 % BAE ja pienten yritysten osalta 15 % BAE.

Osakepääoman korotuksen on ehdottomasti liityttävä investointiohjelmaan, joka koskee teknologista innovaatiota sekä yrityksen laajentamista ja kehittämistä ja jonka arvo on vähintään yhtä suuri kuin yhtenäisen ohjelma-asiakirjan perusteella saatava julkinen rahoitus. Osakepääoman korotuksesta on päätettävä asianomaisen yrityksen ylimääräisen yhtiökokouksen nimenomaisella päätöksellä.

Toimenpiteen tarkoituksena on saada yrityksen käyttöön lisää käteisvaroja.

Tämän vuoksi tukikelpoisina ei voida pitää osakepääoman korotuksia, jotka on toteutettu siviililain 2440 ja 2442 §:n (luontoissuoritusten ja luottojen myöntäminen, varausten siirtäminen pääomaan) mukaisesti, tai käyttäen tilinpäätökseen jo sisältyviä varauksia tai muita taseen kohtia.

Samaan toimenpiteeseen ei saa kohdistaa avustuksen lisäksi muita julkisia tukitoimenpiteitä.

Tukea voidaan myöntää ainoastaan toimenpiteille, joita ei ole vielä toteutettu; ennen tukihakemuksen esittämistä toteutettu pääomanlisäys ei siis ole tukikelpoinen.

Tuen myöntävä viranomainen varmistaa sekä hankkeen muodollisen tukikelpoisuuden tarkistamisen että sen toteuttamisen ja loppuraportoinnin yhteydessä, että myönnetty pääomanlisäys liittyy kiinteästi yrityksen suunnittelemiin investointeihin (sen velvollisuutena on periä tuki takaisin jos ja siinä määrin kuin se ei noudata toimenpiteen osalta säädettyjä tavoitteita ja edellytyksiä). Tukikelpoisten kustannusten osalta tarkistetaan, että asetuksen (EY) N:o 70/2001 2 artiklan c ja d alakohdan sekä 4 artiklan 5 kohdan säännöksiä on noudatettu.

Piemonten alue on sitoutunut joka tapauksessa noudattamaan asetuksessa (EY) N:o 70/2001 vahvistettuja tuen enimmäisintensiteettiä koskevia sääntöjä, joiden mukaan enimmäisintensiteetti on keskisuurten yritysten osalta 7,5 % BAE ja pienten yritysten osalta 15 % BAE. Tätä varten toimenpidettä koskeviin sääntöihin sisällytetään ns. rajoittava lauseke, joka sisältyy sekä yhtenäiseen ohjelma-asiakirjaan ja sen täydennykseen että tarjouskilpailuilmoituksiin.

Tukea myönnetään rajoittamatta EY:n perustamissopimuksen nojalla annettujen, asetuksen (EY) N:o 70/2001 1 artiklassa tarkoitetuilla aloilla myönnettävää tukea koskevien asetusten, direktiivien ja suuntaviivojen soveltamista: jos tukea hakee yritys, joka toimii erityisin valtiontukisäännöin säänneltävällä alalla, toimivaltainen viranomainen tutkii hankkeet kyseisen alan sääntöjen perusteella ja noudattaa niiden säännöksiä.

Tuen myöntävän viranomaisen nimi ja osoite:

Regione Piemonte, Direzione Industria, Via Pisano n. 6, 10152 Torino.

Muut tiedot:

Yhteyshenkilö Dott. Giuseppe Benedetto, Via Pisano, 6 Torino P. (011) 432 31 95 F. (011) 432 34 83 s-posti: direzione16@regione.piemonte.it

Tuen numero: XS 119/03

Jäsenvaltio: Italia

Alue: Toscana

Tukiohjelman nimike: Automaattisten verohyvitysten muodossa myönnettävä tuki tuotantopohjan kehittämiseksi

Oikeusperusta:

— Art. 1 legge 341/95 e s.m. e i. di cui alla legge 266/97

— Decreto legislativo 112/98, art. 19

— Decreto legislativo 123/98

— Decreto Giunta regionale n. 6108/03

Tukiohjelman arvioidut vuosikustannukset: 20 000 000 euroa.

Tuen enimmäisintensiteetti: Yksittäiselle yritykselle myönnettävän tuen intensiteetti voi olla pienten yritysten osalta enintään 15 % BAE ja keskisuurten yritysten osalta 7,5 % BAE investoinnin kokonaiskustannuksista.

Jos alueisiin, joita ohjelma koskee, voidaan soveltaa perustamissopimuksen 87 artiklan 3 kohdan c alakohdan mukaista poikkeusta, tuen enimmäisintensiteetti on pienten yritysten osalta 18 % BAE ja keskisuurten yritysten osalta 14 % BAE.

Täytäntöönpanopäivä: Marraskuu 2003, jolloin komissio vastaanotti tukea koskevan suunnitelman.

Tukiohjelman kesto: Vuodet 2003—2006.

Tuen tarkoitus: Tuen tarkoituksena on helpottaa verohyvityksen avulla sellaisten aloitteiden toteuttamista, jotka liittyvät uusien teollisuuslaitosten perustamiseen ja tuotantoyksiköiden laajentamiseen, uudenaikaistamiseen, rakenneuudistukseen ja tuotantosuunnan muuttamiseen sekä niiden uudelleen käyttöönottoon ja toiseen paikkaan siirtämiseen.

Ala/Alat, joita tuki koskee: ISTAT 1991 –koodit

Osasto C — Kaivosteollisuus

Osasto D — Tehdasteollisuus

Osasto F — Rakennustoiminta

Kohta K 72 — Tietotekniikka ja siihen liittyvät toimet

Kohta K 74 — Muu ammatti- ja yritystoiminta

Kohta I 63 — Kuljetusalan tuki- ja lisätoimet.

Tukea ei myönnetä yrityksille, jotka tuottavat, jalostavat tai myyvät EY:n perustamissopimuksen liitteessä I lueteltuja tuotteita, eikä laivanrakennusalan yrityksille.

Tukea saavien yritysten rahoituksen ja talouden on oltava kunnossa.

Tuen myöntävän viranomaisen nimi ja osoite:

Regione Toscana Via di Novoli, 26 I-50127 Firenze

Muita tietoja: Tukiohjelmaa ei sovelleta vientitoimintaan eli se ei ole tukea, joka välittömästi liittyy vientimääriin, jakeluverkon perustamiseen tai toimintaan tai muihin vientitoimintaan liittyviin juokseviin kustannuksiin eikä sen avulla suosita kotimaisia tuotteita tuontituotteiden kustannuksella.

Ainoastaan tukihakemuksen esittämisen jälkeen syntyneet kustannukset ovat tukikelpoisia. Tukikelpoiset konsultointipalvelut eivät saa olla jatkuvia tai toistuvia eivätkä ne saa liittyä yrityksen tavanomaisiin toimintamenoihin.